title: I Kékér Tekén I Lutung
text: I Lutung matakon, “Kéngkén idep Ibané Kékér? Jalan jenek lantas dini nyak! Kai demen pesan dini, eda suba buin malipetan ka tongosé pidan, apang Kai mokohan malu bin abedik!” I Kékér nyautin, “Lutung, wake ada perlu abedik, buin mani lakar mulih, yen Iba kan dini, pang wake dogen mulih bin mani nah! Iba selegang suba malu dini!” Mara kéto I Kékér ngraos, sada jejeh kenehné I Lutung lakar kalahina ban I Kékér mulih. Ngomong buin I Lutung, “Eda ja malu mulih Kékér, Kai sing lung asané dini padidian. Bin aminggu kai lakar milu masi mulih.” Mara kéto I Lutung mapangidih, maanggutan I Kékér, nyak lakar buin amingguné mabalik ka umahné I malu.